### Beslutning

Udvalget kunne enstemmigt tiltræde indstillingen med bemærkning om, at vejen etableres så hurtigt som muligt, jf. notat af 22. januar 2018 fra Magistratsafdelingen for Teknik og Miljø.

 Ejendommen Blomstervej 3 inddrages i den kommende temaplanlægning for erhvervsarealer.

Endelig vedtagelse af forslag til Lokalplan nr. 1043, Bolig- og erhvervsområde ved [adresse] og [adresse] i Tilst, forslag til Tillæg nr. 86 til Kommuneplan 2013 eller Tillæg til Kommuneplan 2017, forslag til udbygningsaftale og forslag til miljørapport.

### Resumé

Der er udarbejdet et forslag til Lokalplan nr. 1043, Bolig- og erhvervsområde ved [adresse] og [adresse] i Tilst samt forslag til Tillæg nr. 86 til Kommuneplan 2013.

 Lokalplanens hovedformål er at sikre omdannelsen af den tidligere Gasa-grund fra et erhvervsområde til et blandet bolig- og erhvervsområde med boliger, en dagligvarebutik og lettere erhverv. I forhold til støj- og lugtpåvirkning af det nye område, er der i udformningen af planen taget hensyn til de omkringliggende eksisterende virksomheder, der ikke vil blive begrænset af omdannelsen til blandet byområde.

 Der er udarbejdet forslag til en frivillig udbygningsaftale vedrørende infrastrukturanlæg samt en miljørapport til vurdering af planforslagenes påvirkning.

 Forslaget til lokalplan, kommuneplantillæg samt miljørapport har været fremlagt i offentlig høring i perioden 5. september til 31. oktober 2017. I høringsperioden indkom 11 høringssvar.

 På baggrund af de indkomne høringssvar foreslås rettelser til lokalplanens bestemmelser samt kortbilag 2B vedr. støjafskærmning mod det sydforliggende erhvervsområde. Der foreslås også rettelser til lokalplanens bestemmelser, som præciserer forhold vedrørende størrelsen af den ny dagligvarebutik samt placering af transformerstationer og lignende.

### Indstilling

At 1)    Lokalplan 1043, Bolig- og erhvervsområde ved [adresse] og [adresse] i Tilst vedtages endeligt, med de rettelser der fremgår af afsnit 5.4.

 At 2)    forslag til Tillæg nr. 86 til Kommuneplan 2013 eller Tillæg til Kommuneplan 2017 vedtages endeligt.

 At 3)    forslag til udbygningsaftale vedtages endeligt.

 At 4)    forslag til sammenfattende redegørelse om miljøvurdering vedtages endeligt, som den fremgår af indstillingens afsnit 7.

 At 5)    indkomne høringssvar besvares som angivet i indstillingens afsnit 5.4.

### Sagens forløb

14-12-2017 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 18-12-2017 Magistraten
Fremsendes til [adresse] med bemærkning, at Magistraten i mødet den 18. december 2017 anbefaler, at byrådet tiltræder Magistratsafdelingen for Teknik og Miljøs indstilling af 7. december 2017.

 Gorm Ravn tog forbehold med hensyn til de trafikale forhold.

 Josephine Danielsen var forhindret i at deltage i sagens behandling.
 10-01-2018 Aarhus Byråd
Fremsendes til Teknisk Udvalg til behandling i henhold til beslutning i byrådets møde den 10. januar 2018.
 22-01-2018 Teknisk Udvalg
Beslutning ikke frigivet